钦定古今图书集成/明伦汇编/官常典/第745卷 > 彭长龄
## 钦定古今图书集成/明伦汇编/官常典/第745卷 > 彭长龄

按《巢县志》：“长龄，字修祺，又改名翮，邑庠生彭泽子也。
少而颖敏，读书强记，善为文。流寇陷城，执之，诘以骡
马，曰：‘我邑迩年凶荒，安得骡马’？诘以豆料，曰：‘亦无豆
料’。贼曰：‘随我来’。寻曰：‘我随汝寻，人不指我为贼乎’？因
犯‘贼’字。贼遂怒，执刀斫长龄，长龄大怒曰：‘狗贼奴！我
与汝何仇？天灾流行，皆汝狗贼辈所致，我恨不能尽
杀狗贼’！”因格斗以死。幼子士泰收尸葬祖茔。